เรื่องร้องเรียน: สืบเนื่องจากฝนตกหนักเมื่อช่วงเย็นที่ผ่านมาทำให้น้ำจากถนนเทพรักเขตบางเขนซึ่งมีการก่อสร้างสะพานอยู่ด้านหน้ามีน้ำท่วมขังและไหลเข้าบริเวณพื้นที่ลานจอดชั้นใต้ดินของคอนโด Episode อย่างหนัก ตอนนี้ต้องการความช่วยเหลือด้วยการสูบน้ำออกจากชั้นใต้ดินหรือข. กระสอบทรายบล็อคน้ำไม่ให้ไหลลงอย่างต่อเนื่อง
การดำเนินการของเจ้าหน้าที่: สำนักงานเขตบางเขน ได้นำกระสอบทรายมาบล็อคน้ำบริเวณดังกล่าวและได้ประสานกับบริษัทที่ก่อสร้างสะพานข้ามแยกของสำนักการโยธา ติดตั้งเครื่องสูบน้ำฝั่งขาออก 2 ตัว และติดตั้งเครื่องสูบน้ำฝั่งขาเข้า 1 ตัว เพื่อเร่งระบายน้ำลงคลองลำผักชี และส่งต่อไปยังคลองลาดพร้าว ซึ่งในปัจจุบันบริเวณดังกล่าวระดับน้ำได้ลดลงแล้ว จึงขออภัยที่ท่านไม่ได้รับความสะดวกมา ณ ที่นี้
ความเห็นของผู้แจ้ง: อยากให้มีการบริหารจัดการโดยมีแผนระยะยาวในการแก้ไขปัญหาไม่ให้เกิดซ้ำอีก เนื่องจากฟุตบาทใหม่ที่ถูกทำขึ้นมาถูกลดความสูงไปกว่าเดิมเยอะมาก ก่อนหน้านี้ไม่เคยมีน้ำท่วมบริเวณนี้มาก่อน
พื้นที่: แขวงอนุสาวรีย์ เขตบางเขน กรุงเทพมหานคร